**Un singur anotimp**

*M Horlaci*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

În foc topesc cuvintele de ceară.

Iubita mea. îmi ești un anotimp,

Tu mă cuprinzi cu flori de primăvară,

Vom înțelege dragostea în timp.

Noi am învins și bezna, și coșmarul,

Prin ochii tăi azurul înflorește,

Ne cântă, dragă, astăzi, lăutarul,

Privește cum vioara-nmugurește.

Înmugurește zâmbetul pe buze,

Privirea ta-i un martie-nsorit,

Chiar dacă-ar vrea Destinul să m-acuze

Rămân cum sunt, mereu îndrăgostit.

Îndrăgostiți ne șade foarte bine,

Blândețea ta în versuri o aștern,

Un singur anotimp găsesc la tine

Când punem mărțișoare pe refren.

M Horlaci 28/02/17